**Likumprojekta „Grozījumi likumā "**[**Par autoceļiem**](http://likumi.lv/doc.php?id=65363)**"” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likumprojekts „Grozījumi likumā "[Par autoceļiem](http://likumi.lv/doc.php?id=65363)"” (turpmāk - likumprojekts) **sagatavots atbilstoši Ministru kabineta 2013.gada 28.maija sēdes protokola Nr.32 72.§ „Informatīvais ziņojums „Valsts autoceļu tīkla pārvaldīšana un autoceļu būvniecības vadīšana” (turpmāk tekstā arī - „Informatīvais ziņojums”) 2. punktam, saskaņā ar kuru tiek** konceptuāli atbalstīts Satiksmes ministrijas piedāvātais risinājums par deleģēšanas līguma slēgšanu saskaņā ar Publisko iepirkumu likuma 3.panta pirmās daļas 7. punktu, kas paredz slēgt līgumu ar AS "Latvijas autoceļu uzturētājs" par valsts autoceļu kompleksās ikdienas uzturēšanas darbiem uz laiku no 5 līdz 7 gadiem un **4.punktam, kas uzdod**  Satiksmes ministrijai līdz 2013.gada 2.septembrim nodrošināt informatīvajā ziņojumā noteiktā risinājuma īstenošanai nepieciešamo tiesību aktu projektu sagatavošanu un iesniegšanu izskatīšanai Ministru kabinetā, tai skaitā, likumā "Par autoceļiem", kā arī s**askaņā ar Ministru kabineta 2013.gada 21.maija sēdes protokola Nr.30 57.§ „Informatīvais ziņojums „Par Valsts autoceļu sakārtošanas programmu 2014.-2020.gadam un tās īstenošanai nepieciešamo finansējumu”” 3.punktu.**  |
| 2. | Pašreizējā situācija un problēmas | Šobrīd valsts autoceļu ikdienas kompleksās uzturēšanas darbus veic tikai AS „Latvijas autoceļu uzturētājs” (turpmāk tekstā arī - „kapitālsabiedrība”). AS „Latvijas autoceļu uzturētājs” nodrošina nepārtrauktu valsts autoceļu ikdienas uzturēšanu gan vasaras sezonā (bedrīšu remonts, ceļa zīmju, barjeru u.c. satiksmes aprīkojuma uzturēšana u.c.), gan ziemas sezonā (ziemas dienests, kas veic tīrīšanas un kaisīšanas darbus 24 stundas diennaktī, vadoties no laikapstākļiem), gan nelabvēlīgos laika apstākļos (piemēram, dabas stihijas, postījumi, plūdi), tādējādi, saskaņā ar Valsts pārvaldes iekārtas likuma 88.panta pirmo daļu, īstenojot darbību valstij stratēģiski svarīgā nozarē – valsts autoceļu infrastruktūras nodrošināšanā.Kaut arī AS „Latvijas autoceļu uzturētājs” galvenais mērķis un pamatnodarbošanās sākot no tās dibināšanas līdz šim brīdim ir valsts autoceļu ikdienas uzturēšanas pakalpojuma sniegšana visā Latvijas teritorijā, šo darbu veikšanas tiesības ir iegūtas atklāta konkursa rezultātā. Arī šobrīd valsts autoceļu ikdienas kompleksās uzturēšanas darbus kapitālsabiedrība veic saskaņā ar valsts akciju sabiedrības „Latvijas Valsts ceļi” (kurai arī 100% valsts kapitāla turētājs ir Satiksmes ministrija) un AS „Latvijas autoceļu uzturētājs” noslēgtajiem 12 „Par valsts autoceļu komplekso ikdienas uzturēšanu” laika periodā no 2007.-2014.gadam” līgumiem. Ievērojot līdzšinējo pieredzi, ka vienīgais valsts autoceļu ikdienas kompleksās uzturēšanas darbu veicējs ir valstij piederoša kapitālsabiedrība, Satiksmes ministrija uzskata par lietderīgu piemērot deleģēšanas (līgumiskā deleģēšana) modeli, nosakot, ka arī nākamajā periodā AS „Latvijas autoceļu uzturētājs” kā ilggadīgs un pārbaudīts šī pakalpojuma sniedzējs, turpina sniegt garantētus un nepārtrauktus valsts autoceļu ikdienas kompleksās uzturēšanas darbus. Vienlaikus jāatzīmē, ka valsts autoceļu kompleksās ikdienas uzturēšanas darbu specifika prasa, lai kapitālsabiedrība nodrošinātu tās resursu (personāls, autoparks, tehniskā bāze u.c.) uzturēšanu visā Latvijas teritorijā. Minētais ir nepieciešams, lai nodrošinātu operativitāti, jeb spēju īsā laika posmā visā Latvijas teritorijā nodrošināt (plānot un veikt) gan ziemas dienesta darbu (darbs maiņās), gan novērst satiksmei bīstamas situācijas (piem., vētras lauzti koki, izskalojumi) u.tml., **garantējot autoceļa caurbraucamību kustībai drošā stāvoklī.** **Vērtējot valsts autoceļu komplekso ikdienas uzturēšanas darbus pēc būtības, konstatējam, ka sniegtais pakalpojumu kopums atbilst vispārējas tautsaimnieciskas nozīmes jeb sabiedriskas nozīmes pakalpojumam, jo galvenie valsts autoceļu kompleksās uzturēšanas pakalpojumu principi ir atbilstoši vispārējiem Eiropas Savienības publiskajos tiesību avotos vispārzināmajiem un definētajiem vispārējas nozīmes jeb sabiedriskiem (publisko) pakalpojumu principiem – nepārtrauktība, vienlīdzīga pieejamība un pārredzamība[[1]](#footnote-1). Tādējādi, pat neskatoties uz, to, ka citiem pašreizējiem ceļu būvniecības un uzturēšanas tirgus dalībniekiem nav pietiekams ražošanas bāzu skaits visā Latvijas teritorijā un nav pietiekama naudas plūsma (saskaņā ar publiski pieejamiem ceļu būvniecības un uzturēšanas tirgus dalībnieku pēdējo gada pārskatu (2011.gads) datiem), lai spētu vienlaicīgi nodrošināt pakalpojuma sniegšanu visā Latvijas teritorijā un nepietiekamos finansējuma apstākļos, kā primārais iemesls un pamats šīs funkcijas nodošanas deleģējuma veidā valstij 100% piederošai kapitālsabiedrība ir - stratēģiskā nozīme valsts infarastruktūras uzturēšanai.** Latvijai kļūstot par Eiropas Savienības dalībvalsti ir ievērojami pieaugusi satiksmes intensitāte, palielinājusies slodze uz autoceļiem un skaitliski pieaudzis starptautisko pārvadājumu skaits, bet ilgstoši nepietiekamā autoceļu uzturēšanas finansējuma dēļ valsts un pašvaldību autoceļu tīkls atrodas galēji kritiskā stāvoklī. Autoceļu speciālistu pieredze norāda, ka katru gadu jāatjauno tik ceļu, cik ir sasnieguši normatīvo kalpošanas laiku un tie būtu teorētiski 1135 km valsts autoceļu ar melno segumu un 3097 km autoceļu ar grants segumu (Informatīvais ziņojums "Par valsts autoceļu finansēšanas modeli" TA-1729, izskatīts Ministru kabineta sēdē 2012.gada 31.jūlijā, protokols Nr.42 protokollēmums 44.§ un 2012.gada 16.augustā, protokols Nr.46, protokollēmums 20.§, 3.lpp. 2.rindkopa). Gan valdības, gan Saeimas, gan nozares ministrijas, gan nevalstiskā sektora (biedrības, personu apvienības - piem., valsts autoceļa P-30 posma Vecpiebalga – Madona iedzīvotāju aktivitāte) līmenī regulāri tiek virzīti konceptuāli jautājumi par autoceļu tīkla apsaimniekošanu, kas liecina, ka autoceļu nozares attīstībai ir nopietni sarežģījumi, un arī turpmāk nozares problēmu risināšanā būs nepieciešama publiskā sektora aktīva iesaistīšanās (valsts pārvalde, valsts kapitālsabiedrības, kuras tiešā veidā pilda valsts pārvaldes dotos uzdevumus) jautājumu risināšanā. Minētais liecina par tendenci, ka pie līdzšinējā finansējuma apjoma un autoceļu atjaunošanas (piem., būvniecības, rekonstrukcijas darbi) apjomu prognozes, valsts autoceļu kompleksās ikdienas uzturēšanas darbi būs viens no nozīmīgākajiem instrumentiem, ar kuru valsts (tuvākā plānošanas periodā – nākamie 3-5 gadi) spēs nodrošināt garantētu autoceļa caurbraucamību kustībai drošā stāvoklī.Ņemot vērā šos apsvērums, valstij ir jāsaglabā kontrole pār valsts infrastruktūras apsaimniekošanu/uzturēšanu, paredzot, ka pakalpojums pēc būtības ir valsts pārvaldes pakalpojums. Vienlaikus konstatējot, ka publiski noslēgtam deleģēšanas līgumam ir šādi galvenie ieguvumi: Nepārtraukti garantēta valsts autoceļu ikdienas uzturēšanas darbu veikšana 20 118,55 km kopgarumā visu gadu (gan ziemā, gan vasarā); Novērsts risks, ka publiskas iepirkumu procedūras veikšanas gadījumā procedūras vai rezultātu apstrīdēšanas gadījumā valsts autoceļu uzturēšana kādā periodā netiek nodrošināta; Novērsts risks attiecībā uz valsts pārvaldes ietekmes samazināšanu attiecībā uz stratēģiskās infrastruktūras apsaimniekošanu; Līdzsvaroti noteikts kompetenču un atbildības sadalījums starp Satiksmes ministriju, VAS „Latvijas Valsts ceļi” un AS „Latvijas autoceļu uzturētājs” (valsts autoceļu komplekso ikdienas uzturēšanas darbu veikšanas operatīvā plānošana ikdienas uzturēšanas darbu programmu ietvaros saskaņā ar iezīmēto finansējumu, un saskaņojot veicamo darbu (darbu veidu) plānu ar pasūtītāju). Saskaņā ar Informatīvo ziņojumu, papildus divpusējiem deleģējuma līgumiem, tiks slēgts arī trīspusējs līgums starp Satiksmes ministriju, VAS „Latvijas Valsts ceļi” un AS „Latvijas autoceļu uzturētājs”, kurā tiks atrunāts visām trim pusēm tās funkciju izpildei svarīgi sadarbības jautājumi (piem., informācijas sniegšanas kārtība, regularitāte, forma, informācijas jeb datu izmantošana, pieejas tiesības un iespējas IT sistēmām, valsts pārvaldes izpildes uzraudzības kārtība u.t.t), vienlaikus par uzdevumu nosakot administratīvā jeb birokrātiskā sloga minimizēšanu; Pastiprināta pakalpojuma sniegšanas un finanšu līdzekļu izlietojuma kontrole, nodrošinot vismaz „četru acu principu”. Satiksmes ministrija veic vispārēju uzraudzību pār noslēgtā deleģēšanas līguma saistību izpildi, un VAS „Latvijas Valsts ceļi” veic ikdienas uzraudzību un nepieciešamības gadījumā informē pasūtītāju – Satiksmes ministriju, par darbu veikšanas kvalitāti; Šobrīd spēkā esošā likuma „Par autoceļiem” 5.panta piektā daļa nosaka, ka par valsts autoceļu un pašvaldību ceļu lietošanas aizliegumu vai ierobežošanu ir jāpaziņo laikrakstā „Latvijas Vēstnesis”, kā arī vietējā laikrakstā. Likuma „Par autoceļiem” 5.panta trešajā daļā ir dots deleģējums Ministru kabinetam noteikt kārtību, kādā uz valsts autoceļiem un pašvaldību ceļiem aizliedzama vai ierobežojuma transportlīdzekļu satiksme.Ministru kabineta 1998.gada 15.decembra noteikumu Nr.456 „Noteikumi par autoceļu aizsardzību un kārtību, kādā ieviešami transportlīdzekļu satiksmes aizliegumi un ierobežojumi” 5.punktā noteikts, ka informāciju par to, ka uz valsts autoceļiem vai pašvaldību ceļiem tiek aizliegta vai ierobežota transportlīdzekļu satiksme, attiecīgais ceļu pārvaldītājs desmit dienas pirms aizlieguma vai ierobežojuma stāšanās spēkā publicē laikrakstā "Latvijas Vēstnesis", kā arī attiecīgajā vietējā laikrakstā, norādot autoceļa posmu, ierobežojuma veidu, termiņu un kontakttālruni. Lai novērstu minēto tiesību normu dublēšanos, nepieciešams izslēgt likuma „Par autoceļiem” 5.panta piekto daļu. Šī norma pēc būtības nav likuma jautājums, turklāt kārtību, kādā ceļu lietotāji tiek informēti par valsts autoceļu un pašvaldību ceļu lietošanas aizliegumu vai ierobežošanu nosaka Ministru kabineta 1998.gada 15.decembra noteikumi Nr.456 „Noteikumi par autoceļu aizsardzību un kārtību, kādā ieviešami transportlīdzekļu satiksmes aizliegumi un ierobežojumi”, kas izdoti saskaņā ar likuma „Par autoceļiem” 5.panta trešo daļu. |
| 3. | Saistītie politikas ietekmes novērtējumi un pētījumi | Ministru kabineta 2013. gada 28.maija sēdē zināšanai pieņemtais informatīvais ziņojums „**Valsts autoceļu tīkla pārvaldīšana un autoceļu būvniecības vadīšana”** (TA-1145, prot. Nr.32, 72. §). |
| 4. | Tiesiskā regulējuma mērķis un būtība | Likumprojekts ir vērsts uz autoceļu nozares sakārtošanu:1. sniedzot skaidru, patiesu un nepārprotamu norādi, ka valsts autoceļu kompleksās ikdienas uzturēšanas pakalpojums (darbi uz valsts autoceļiem, kas tiek veikti saskaņā ar Ministru kabineta 2010.gada 9.marta noteikumiem Nr.224 „Noteikumi par valsts un pašvaldību autoceļu ikdienas uzturēšanas prasībām un to izpildes kontroli”) pēc būtības ir valsts pārvaldes pakalpojums, un valstij ir jāsaglabā kontrole pār valsts infrastruktūras apsaimniekošanu/uzturēšanu.
2. rada priekšnoteikumus sabalansētu (pakalpojuma izcenojuma aprēķina formula) un caurspīdīgu (publiski, atklāti) valsts autoceļu kompleksās ikdienas uzturēšanas pakalpojumu cenu noteikšanai, paredzot, ka  **Ministru kabinets apstiprina**  **publisko pakalpojumu (valsts autoceļu kompleksās ikdienas uzturēšanas darbu)** **cenu aprēķināšanas metodiku**. Cenas tiks aprēķinātas izvērtējot izmaksu analīzi, kas, pildot sabiedriskā pakalpojuma sniegšanas pienākumu, rastos tipiskam uzņēmumam, kas veiksmīgi darbojas un kuram ir nepieciešamie materiālie līdzekļi, ņemot vērā ar to saistītos ieņēmumus un saprātīgu peļņu. Lai nodrošinātu kvalitatīvu cenas aprēķina mehānisma izstrādi, ir pieaicināts starptautisks auditors (Deloitte Latvia SIA), kas sniegs neatkarīgu un kompetentu priekšlikumu valsts autoceļu kompleksās ikdienas uzturēšanas darbu (plānotais publiskais pakalpojums saskaņā ar deleģējuma līgumu) cenu noteikšanas metodikai.
3. rada priekšnoteikumus atsevišķus darbu veidus saskaņā ar Publisko iepirkumu likumu/Sabiedrisko pakalpojumu sniedzēju iepirkumu likumu nodot izpildei citiem pakalpojumu sniedzējiem, bet vienlaikus AS „Latvijas autoceļu uzturētājam" garantējot nepārtrauktu pakalpojumu sniegšanu. Tādējādi tiek nodrošināta iespēja arī valsts autoceļu ikdienas uzturēšanas tirgū ienākt citiem pakalpojumu sniedzējiem. Papildus tam tiek pastiprināta valsts autoceļu kompleksās ikdienas uzturēšanas pakalpojuma sniegšanas kvalitātes kontrole.
4. rada priekšnoteikumus atsevišķu ceļu būvniecības tirgus segmentu sakārtošanai, jo, noslēdzot deleģējuma līgumu, AS „Latvijas autoceļu uzturētājs” saskaņā ar Publisko iepirkumu likuma 3.panta pirmās daļas 7. punktu b) apakšpunktu, pamatā *(vismaz 80 procentus tās gada finanšu apgrozījuma veido konkrētu uzdevumu izpilde kontrolējošo pasūtītāju interesēs vai citu pasūtītāju interesēs, kurus kontrolē šo institūciju kontrolējošie pasūtītāji)* nodrošina valsts autoceļu kompleksās ikdienas uzturēšanas pakalpojuma sniegšanu un savu resursu koncentrēšanu pamatdarbībai, tādējādi maksimāli minimizējot pakalpojumu sniegšanu citos segmentos (piem., meža ceļu būvniecība) *.*
5. lai paaugstinātu valsts autoceļu būvdarbu izpildes un kvalitātes prasības, ņemot vērā informatīvajā ziņojumā minēto. Ministru kabineta noteikumos tiks regulētas autoceļu būvniecības tehniskās prasības, kvalitātes kontrole u.c.
6. deleģējuma līgums uz septiņiem gadiem ar AS „Latvijas autoceļu uzturētājs” ar pārskatīšanas iespēju ne biežāk ka divas reizes septiņos gados par valsts autoceļu kompleksās ikdienas uzturēšanas pakalpojumiem visā valsts teritorijā vienlaikus nodrošinās garantētus un nepārtrauktus valsts autoceļu kompleksās ikdienas plānošanu un uzturēšanu. Deleģējuma līguma darbības laiks ir septiņi gadi, kas ir minimāli nepieciešamais valsts autoceļu kompleksās uzturēšanas pakalpojumu sniegšanai nepieciešamo investīciju (tehnikas un tehnoloģisko iekārtu, t.sk. sezonāliem darbiem izmantojamai tehnikai) atmaksāšanās laika periods.
 |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība |  Likumprojekts paredz kapitālsabiedrību, kurās Satiksmes ministrija ir kapitāla daļu turētāja, funkciju sadalījumu, līdz ar to likumprojekts neskar privāto personu subjektīvās tiesības. |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Satiksmes ministrija kā valsts pasūtījuma devējs jeb valsts pārvaldes funkcijas deleģētājs  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Autoceļu ikdienas stāvoklis, kura uzturēšanu nodrošina kapitālsabiedrība, būtiski ietekmē katra indivīda ikdienu un iespēju brīvi un garantēti pārvietoties pa valsts autoceļiem, lai apmierinātu individuālās vajadzības. Saskaņā ar **Pilsonības un migrācijas lietu pārvaldes sniegtajiem datiem uz 01.07.2012 Latvijas iedzīvotāju skaits - 2 207 708. Pieņemam, ka lielai daļai no iedzīvotāju kopējā skaita ir būtiski izmanot valsts autoceļu infrastruktūru jeb pastarpināti saņemt kapitālsabiedrības sniegto pakalpojumu (garantēti nepārtrauktu valsts autoceļu izdienas uzturēšanu u.c.).** |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Likumprojekts paredz noteikt precīzu valsts autoceļu kompleksās ikdienas uzturēšanas pakalpojuma ietvaru, radot stabilu tiesisko vidi. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** | **2013.gads** |  Turpmākie trīs gadi (tūkst. latu) |
| **2014** | **2015** | **2016** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
|  1 |  2 |  3 |  4 |  5 |  6 |
|  1. Budžeta ieņēmumi: | 0 | 0 | Nav attiecināms | Nav attiecināms | Nav attiecināms |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | Nav attiecināms | Nav attiecināms | Nav attiecināms |
|  1.2. valsts speciālais budžets | 0 | 0 | Nav attiecināms | Nav attiecināms | Nav attiecināms |
|  1.3. pašvaldību budžets | 0 | 0 | Nav attiecināms | Nav attiecināms | Nav attiecināms |
|  2. Budžeta izdevumi: | 0 | 0 | Nav attiecināms | Nav attiecināms | Nav attiecināms |
|  2.1. valsts pamatbudžets | 0 | 0 | Nav attiecināms | Nav attiecināms | Nav attiecināms |
|  2.2. valsts speciālais budžets | 0 | 0 | Nav attiecināms   |  Nav attiecināms | Nav attiecināms |
|  2.3. pašvaldību budžets | 0 | 0 | Nav attiecināms | Nav attiecināms | Nav attiecināms |
|  3. Finansiālā ietekme: | 0 | 0 | Nav attiecināms | Nav attiecināms   | Nav attiecināms   |
|  3.1. valsts pamatbudžets | 0 | 0 | Nav attiecināms   | Nav attiecināms | Nav attiecināms |
|  3.2. speciālais budžets | 0 | 0 | Nav attiecināms | Nav attiecināms | Nav attiecināms |
|  3.3. pašvaldību budžets | 0 | 0 | Nav attiecināms   | Nav attiecināms | Nav attiecināms |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  X |   0 | Nav attiecināms | Nav attiecināms   | Nav attiecināms   |
|   0 | Nav attiecināms | Nav attiecināms | Nav attiecināms |
|   0 | Nav attiecināms | Nav attiecināms | Nav attiecināms |
|  5. Precizēta finansiālā ietekme: |  X |   0 | Nav attiecināms | Nav attiecināms | Nav attiecināms   |
|  5.1. valsts pamatbudžets |   0 | Nav attiecināms | Nav attiecināms   | Nav attiecināms   |
|  5.2. speciālais budžets |   0 | Nav attiecināms | Nav attiecināms | Nav attiecināms |
|  5.3. pašvaldību budžets |   0 | Nav attiecināms | Nav attiecināms | Nav attiecināms |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | **Valsts autoceļu kompleksās ikdienas uzturēšanas darbu pārstrukturizācijai nav ietekmes uz budžetu, bet funkcijas nodrošināšanai no 2014.gada 1.janvāra ir nepieciešama 2014.gada budžeta projektā līdzekļu pārdale no Satiksmes ministrijas pamatbudžeta apakšprogrammas 23.06.00 „Valsts autoceļu pārvaldīšana, uzturēšana un atjaunošana” uz Satiksmes ministrijas pamatbudžeta programmu 97.00.00 „Nozaru vadība un politiku plānošana” 2014.gadā 217 717 latu (309 783 euro) apmērā, 2015.gadā un 2016.gadā katrā 207 816 latu (295 696 euro) apmērā. Saskaņā ar likumprojekta 7.panta trīs prim daļu, plānots, ka Satiksmes ministrija deleģē valsts autoceļu komplekso ikdienas uzturēšanas darbu plānošanu un veikšanu valsts akciju sabiedrībai „Latvijas autoceļu uzturētājs” saskaņā ar deleģēšanas līgumu. Valsts pārvaldes iekārtas likuma 41.panta pirmā daļa nosaka, ka deleģējot pārvaldes uzdevumus, par funkcijas izpildi kopumā atbild attiecīgā publiskā persona, t.i. Satiksmes ministrija. Lai nodrošinātu kontroli pār deleģēto uzdevumu izpildi, nepieciešams stiprināt Satiksmes ministrijas kapacitāti. Minētais aprēķins veikts 11 amata vietām, kur 2 ir būvinžinieri (mēnešalga 1157Ls), 2 juristi, 7 inženieri (būvuzraugi/speciālisti) (mēnešalga 825Ls).**

|  |  |  |  |  |  |  |  |
| --- | --- | --- | --- | --- | --- | --- | --- |
| **informācija par jaunajām amata vietām (latos), norādot nepieciešamo papildu amata vienību skaitu.** | 2014.gads | 2015.gads |  | 2016.gads |  |  |  |
| nepieciešamo papildu amata vienību skaits | 11 | 11 |  | 11 |  |  |  |
| atlīdzība papildu amata vienībām | 151 502 | 151 501 |  | 151 501 |  |  |  |
| izdevumi darba vietas iekārtošanai | 9 900 | 0 |  | 0 |  |  |  |
| pārējie uzturēšanas izdevumi | 56 315.00 | 56 315.00 |  | 56 315.00 |  |  |  |
| **Aprēķins izdevumiem**  |  |
| **EKK** | **9 amata vietas (mēnešalga 825 LVL)** | **2 amata vietas (mēnešalga 1157LVL)** |  |
| **1000** | **Atlīdzība** | **117 436.50** | **34 065.00** |
| **1100** | **Atalgojums** | **89 100.00** | **27 768.00** |
| 1110 | Mēnešalga | 89 100.00 | 27 768.00 |
| **1200** | **Darba devēja VSAOI, soc.rakstura pabalsti un komp.** | **28 336.50** | **6 297.00** |
| 1210 | Darba devēja VSAOI | 22 518.00 | 5 004.00 |
| 1220 | Darba devēja sociāla rakstura pabalsti, kompensācijas un citi maksājumi | 5 818.50 | 1 293.00 |
| *1221* | *Atvaļinājuma pabalsts* | *3 712.50* | *825.00* |
|  | *Citi pabalsti un komp., no kuriem aprēķina nodokļus* | *648.00* | *144.00* |
| *1227* | *Veselības apdrošināšana* | *1 350.00* | *300.00* |
| *1228* | *Citi pabalsti un komp., no kuriem neaprēķina nodokļus* | *108.00* | *24.00* |
|  |  |  |  |
| **2000** | **Preces un pakalpojumi (uzturēšana 400 Ls mēnesī uz 1 amatu)\*** | **46 010.00** | 10 305.00 |
| **5000** | **Kapitālie izdevumi \*\*** | **8 100.00** | **1 800.00** |
| 1000; 2000; 5000 | **Izdevumi kopā** | **171 546.50** | **46 170.00** |

 |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti | Nepieciešams sagatavot:1) Ministru kabineta noteikumu projektu, kas noteiks valsts akciju sabiedrības „Latvijas autoceļu uzturētājs” sniegto publisko pakalpojumu (valsts autoceļu kompleksās ikdienas uzturēšanas darbu) cenas. Par projektu izstrādi **termiņā līdz 31.11.2013.,** un virzību atbildīgā ir Satiksmes ministrija.2) Ministru kabineta noteikumi „Vispārīgās valsts autoceļu būvdarbu izpildes un kvalitātes prasības atbilstoši autoceļu noslogojumam”. Noteikumu mērķis ir nodrošināt vienādas prasības atjaunojamo un jaunbūvējamo autoceļu konstrukciju būvniecības metodēm un lietojamajiem būvmateriāliem atkarībā no autoceļa noslogojuma, satiksmes intensitātes un sastāva, lietošanai valsts autoceļu būvprojektos, vienlaicīgi saglabājot projektētāja atbildību, kas ir noteikta Būvniecības likumā.Noteikumos tiks detalizēti noteikti autoceļu tīklā veicamo būvdarbu izpildes apraksti, pielietojamo materiālu īpašību robežas dažādai autoceļu noslodzei un noteikti standarti, pēc kuriem ir jāveic šo īpašību pārbaudes un darbu izpildes kvalitātes novērtējums.Atbildīgā iestāde – Satiksmes ministrija. Termiņš – 2014.gada 31.marts. |
|  2. |  Cita informācija | Nav. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabula Tiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Projekts šo jomu neskar.. |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| 2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
|  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Satiksmes ministrija. |
| 2. | Projekta izpildes ietekme uz pārvaldes funkcijām | Normatīvā akta izpilde tiks nodrošināta esošo valsts institūciju funkciju ietvaros. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Ar Likumprojekta pieņemšanu tiek ieviesti LR valsts kontroles Revīzijas ziņojumā Nr.5.1-2-9/2011 „Valsts kapitālsabiedrību darbības valsts autoceļu ikdienas uzturēšanas jomā likumības un izmaksu efektivitātes izvērtējums” izteiktie secinājumi par autoceļu nozares sakārtošanas nepieciešamību. |

Anotācijas VI sadaļa – projekts šo jomu neskar

Satiksmes ministrs A.Matīss

Vīza:

valsts sekretārs K.Ozoliņš

11.09.2013. 11:30

3257

L.Pūce

67028237; Linda.Puce@sam.gov.lv

1. Skat. Eiropas Savienības mājas lapā publicēto Eiropas Parlamenta Rezolūciju, kas tika pieņemta 2011.gada 5.jūlijā. (P7\_TA-PROV(2011)0319) un Rezolūciju, kas pieņemta 2011.gada 15.novembrī (P7\_TA-PROV(2011)0494). [↑](#footnote-ref-1)